རྒྱུ་མཚན་དེ་ལ་བརྟེན་ནས་སྔགས་རིམ་ཆེན་མོའི་ལེའུ་དང་པོའི་མཇུག་ཏུ་དེ་འདྲ་ཞིག་གསུངས་ཡོད་རེད།གང་ལྟར་སངས་རྒྱས་པའི་ཆོས་ལ་ཡིན་ཤར་ཤར་གྱིས་ཡིད་ཆེས་མི་བྱེད་པར།དཔྱད་པ་བྱེད་པ་དང༌།བསམ་བློ་བཏང༌།བསྡུར་ནས་ཐག་གཅོད་བྱེད་རྒྱུ་ཧ་ཅང་གལ་ཆེན་པོ་རེད།དེ་འདྲ་ཡིན་དུས་རྒྱ་གར་མཁས་པའི་གཞུང་དེ་དག་གནད་འགག་ཆེན་པོ་ཞེ་དྲག་མཐོང་གི་འདུགནམ་རྒྱུན་ངས་བཀའ་འགྱུར་བསྟན་འགྱུར་དེ་ཚོ་སློབ་དེབ་རེད་ཅེས་བཤད་ཀྱི་ཡོད།ལོ་རེར་བཀའ་འགྱུར་དག་སྒྲོག་བྱེད།བསྟན་འགྱུར་དག་སྒྲོག་བྱེད་ཅེས་ཆོས་འདོན་བྱེད་པའི་སྐད་ཆ་མ་རེད།དེ་དག་ང་ཚོས་སློབ་དེབ་རང་ལ་བརྩིས་ནས་སློབ་སྦྱོང་བྱེད་དགོས་པ་རེད།